OpenLLM-France/wikimedia huggingface dataset:
# Chris Fridfinnson

Chris Fridfinnson (Baldur, 14 de juny de 1898 - Selkirk, 10 de novembre de 1938) va ser un jugador d'hoquei sobre gel canadenc que va competir a començaments del segle xx. Jugà al Winnipeg Falcons, i el 1920, un cop finalitzada la Primera Guerra Mundial, va prendre part en els Jocs Olímpics d'Anvers, on guanyà la medalla d'or en la competició d'hoquei sobre gel.

## Referències

* ↑ «Chris Fridfinnson Olympic Results». sports-reference.com. Arxivat de l'original el 30 de novembre 2009. [Consulta: 15 febrer 2018].
# Cyril Slater

Cyril Slater (Montreal, 27 de març de 1897 - Ciutat de Quebec, 26 d'octubre de 1969) va ser un jugador d'hoquei sobre gel quebequès que va competir durant les dècades de 1910, 1920 i 1930.
El 1924 va prendre part en els Jocs Olímpics de Chamonix, on guanyà la medalla d'or en la competició d'hoquei sobre gel. A nivell de clubs va jugar al Toronto Granites.

## Referències

* 1 2 «Sig Slater Olympic Results». sports-reference.com. Arxivat de l'original el 18 d'abril 2020. [Consulta: 20 febrer 2018].
# Erich Herker

Erich Herker (Könnern, 25 de setembre de 1905 - Berlín, 2 de setembre de 1990) va ser un jugador d'hoquei sobre gel alemany que va competir durant la dècada de 1930.
El 1932 va prendre part en els Jocs Olímpics de Lake Placid, on guanyà la medalla de bronze en la competició d'hoquei sobre gel.

## Referències

* ↑ «Erich Herker Olympic Results». sports-reference.com. Arxivat de l'original el 17 de desembre 2012. [Consulta: 30 gener 2019].
# Francis Moore

Francis Moore (Ontario, 29 d'octubre de 1900 - Ontario, 21 de gener de 1976)
va ser un jugador d'hoquei sobre gel canadenc que va competir durant la dècada de 1930.
El 1936 va prendre part en els Jocs Olímpics de Garmisch-Partenkirchen, on guanyà la medalla de plata en la competició d'hoquei sobre gel. Posteriorment jugà una temporada a l'OHA Senior A League amb els Toronto Goodyears.
Entre 1942 i 1945 fou president de l'Ontario Hockey Association. Des de 1976 s'atorga el trofeu F. W. "Dinty" Moore Trophy al porter novell de l'Ontario Hockey League amb millor mitjana de gols rebuts.

## Referències

* 1 2 «Dinty Moore Olympic Results». sports-reference.com. Arxivat de l'original el 29 de juliol 2017. [Consulta: 18 abril 2019].
* ↑ Young, Scott. 100 Years of Dropping the Puck (en anglès). Toronto, Ontario: McClelland & Stewart Inc., 1989, p. 194-200. ISBN 0-7710-9093-5.
* ↑ «OHL Awards». Canadian Hockey League. [Consulta: 24 desembre 2017].
# Georg Strobl

Georg Strobl (Múnic, 9 de febrer de 1910 - Múnic, 10 de maig de 1991) va ser un jugador d'hoquei sobre gel alemany que va competir durant la dècada de 1930.
El 1932 va prendre part en els Jocs Olímpics de Lake Placid, on guanyà la medalla de bronze en la competició d'hoquei sobre gel. Quatre anys més tard, als Jocs de Garmisch-Partenkirchen, quedà eliminat en semifinals en la competició d'hoquei sobre gel.

## Referències

* 1 2 «Georg Strobl Olympic Results». sports-reference.com. Arxivat de l'original el 3 de febrer 2012. [Consulta: 30 gener 2019].
# Giannin Andreossi

Giannin Andreossi (Sankt Moritz, 2 de juliol de 1902 - Coira, 22 de maig de 1964) va ser un jugador d'hoquei sobre gel suís que va competir durant la dècada de 1920. Era germà dels també jugadors d'hoquei sobre gel Mezzi i Zacchi Andreossi. Plegats jugaren amb la selecció suïssa, sent la primera vegada que tres germans jugaven alhora en qualsevol selecció nacional d'hoquei sobre gel.
El 1928 va prendre part en els Jocs Olímpics de Sankt Moritz, on guanyà la medalla de bronze en la competició d'hoquei sobre gel.
Amb l'EHC St. Moritz, amb qui jugà entre 1921 i 1929, guanyà la lliga suïssa el 1922, 1923 i 1928. Amb la selecció suïssa també guanyà l'or al Campionat d'Europa de 1926 i el bronze als de 1922 i 1924.

## Referències

* 1 2 3 «Gian Andreossi Olympic Results». sports-reference.com. Arxivat de l'original el 14 de desembre 2012. [Consulta: 9 febrer 2017].
# Johanna Ikonen

Johanna Ikonen (Eno, 9 de gener de 1969) és una jugadora d'hoquei sobre gel finlandesa, ja retirada, que va competir entre el 1988 i el 2001. Jugava de defensa.
El 1998 va prendre part en els Jocs Olímpics d'Hivern de Nagano, on guanyà la medalla de bronze en la competició d'hoquei sobre gel.
En el seu palmarès també destaquen quatre medalles de bronze al Campionat del món i tres medalles d'or i una de bronze al Campionat d'Europa. Amb la selecció finlandesa jugà un total de 87 partits. A nivell de clubs jugà al Joensuun Kiekkopoikia, HIFK, Kerava Shakers, Kiekko-Espoota i Itä-Helsingin Kiekkoa. Amb els Shakers guanyà la lliga finlandesa de 1994, 1995 i 1996.
Un cop retirada passà a exercir d'entrenadora en diferents equips.

## Referències

* ↑ «Johanna Ikonen Olympic Results». sports-reference.com. Arxivat de l'original el 2016-03-05. [Consulta: 31 març 2020].
* ↑ «Johanna Ikonen». eliteprospects.com. [Consulta: 31 març 2020].
* ↑ Siukonen, Markku. Urheilukunniamme puolustajat – Suomen olympiaedustajat 1906–2000 (en finès). Graface Jyväskylä, 2001, p. 85. ISBN 951-98673-1-7.
* ↑ Torvinen, Jukka. Jääkiekkokirja 2007–2008 (en finès). Egmont Kustannus Oy Ab, 2007, p. 204–205, 213, 234. ISBN 952-469-617-7.
* ↑ Johanna Ikonen a eliteprospects.com
# John Langley

John Langley (Melrose, 25 de juny de 1896 - Eustis, 5 de març de 1967) va ser un jugador d'hoquei sobre gel estatunidenc que va competir durant la dècada de 1920.
El 1924 va prendre part en els Jocs Olímpics de Chamonix, on guanyà la medalla de plata en la competició d'hoquei sobre gel.
Langley va fer la carrera militar. Va lluitar a la Primera i Segona Guerra Mundial i es va retirar com a coronel. És enterrat al Cementiri Nacional d'Arlington.

## Referències

* 1 2 «Art Langley Olympic Results». sports-reference.com. Arxivat de l'original el 8 d’agost 2017. [Consulta: 22 febrer 2018].
# John Lecompte

John Lecompte (Quebec, 28 de juliol de 1914 - Nairobi, 21 de febrer de 1970) va ser un jugador d'hoquei sobre gel canadenc que va competir durant les dècades de 1930 i 1940.
El 1948 va prendre part en els Jocs Olímpics d'Hivern de St. Moritz, on guanyà la medalla d'or en la competició d'hoquei sobre gel.
El 2008 fou inclòs al Canadian Olympic Hall of Fame.

## Referències

* ↑ "Ex-Olympian Dies in Kenya", Winnipeg Free Press, 27 de febrer de 1970
* 1 2 «Olympedia – Louis Lecompte». [Consulta: 26 gener 2025].
# Justin McCarthy (jugador d'hoquei sobre gel)

Justin McCarthy (Charlestown, 25 de gener de 1899 - Centerville, 8 d'abril de 1976) va ser un jugador d'hoquei sobre gel estatunidenc que va competir durant la dècada de 1920. El 1921 es graduà a la Universitat de Massachusetts Amherst.
El 1924 va prendre part en els Jocs Olímpics de Chamonix, on guanyà la medalla de plata en la competició d'hoquei sobre gel.

## Referències

* 1 2 «Justin McCarthy Olympic Results». sports-reference.com. Arxivat de l'original el 8 d’agost 2017. [Consulta: 22 febrer 2018].
# Karel Pešek

Karel Pešek-Káďa (Olomouc, Imperi Austrohongarès, 20 de setembre de 1895 - Praga, 30 de setembre de 1970) va ser un jugador d'hoquei sobre gel i futbolista txecoslovac que va competir a començaments del segle xx.
El 1920, un cop superada la Primera Guerra Mundial, va prendre part en els Jocs Olímpics d'Anvers, on guanyà la medalla de bronze en la competició d' hoquei sobre gel. En aquests mateixos Jocs disputà la competició de futbol, convertint-se en l'únic esportista en disputar un esport d'estiu i un d'hivern en uns mateixos Jocs. Quatre anys més tard, als Jocs de París tornà a disputar la competició de futbol.
Com a futbolista jugà de migcampista a l'AC Sparta Praga entre 1913 i 1933, en què marxà 149 gols. Guanyà la lliga el 1919, 1922, 1926 i 1927. Amb la selecció nacional de Txecoslovàquia disputà 44 partits, en què marcà un gol.

## Referències

* 1 2 «Karel Pešek Olympic Results». sports-reference.com. Arxivat de l'original el 18 d’abril 2020. [Consulta: 6 novembre 2017].
# Reto Perl

Reto Perl (Davos, 23 de novembre de 1923 - 1987) va ser un jugador d'hoquei sobre gel suís que va competir entre les dècades de 1930 i 1950.
El 1948 va prendre part en els Jocs Olímpics de Sankt Moritz, on guanyà la medalla de bronze en la competició d'hoquei sobre gel.

## Referències

* ↑ «Olympedia – Werner Lohrer». [Consulta: 14 març 2023].
# Roger Plaxton

Roger Plaxton (Ontario, 6 de febrer de 1904 - Toronto, 20 de desembre de 1963) va ser un jugador d'hoquei sobre gel canadenc que va competir durant la dècada de 1920. Era cosí dels també dels jugadors d'hoquei sobre gel Herbert i Hugh Plaxton.
El 1928 va prendre part en els Jocs Olímpics de Sankt Moritz, on guanyà la medalla d'or en la competició d'hoquei sobre gel.

## Referències

* 1 2 «Rod Plaxton Olympic Results». sports-reference.com. Arxivat de l'original el 16 de juliol 2014. [Consulta: 24 febrer 2018].
# Roy Henkel

Roy Henkel (Wąbrzeźno, 22 d'agost de 1905 - Vancouver, 6 d'octubre de 1981), moltes vegades anomenat Roy Hinkel, va ser un jugador d'hoquei sobre gel prussià de naixement però canadenc d'adopció, que va competir durant la dècada de 1930.
Amb el Winnipeg Hockey Club guanyà l'Allan Cup de 1931. El 1932 va prendre part en els Jocs Olímpics de Lake Placid, on guanyà la medalla d'or en la competició d'hoquei sobre gel.

## Referències

* ↑ «Roy Henkel Olympic Results». sports-reference.com. Arxivat de l'original el 17 d’abril 2020. [Consulta: 7 abril 2019].
# Sari Krooks

Sari Krooks (Vaasa, 2 de febrer de 1968) és una jugadora d'hoquei sobre gel finlandesa, ja retirada, que va competir entre el 1983 i el 2000. Jugava de davantera.
El 1998 va prendre part en els Jocs Olímpics d'Hivern de Nagano, on guanyà la medalla de bronze en la competició d'hoquei sobre gel.
En el seu palmarès també destaquen cinc medalles de bronze al Campionat del món i tres medalles d'or al Campionat d'Europa. Amb la selecció finlandesa jugà un total de 90 partits. A nivell de clubs jugà al Vaasan Sport, Tampereen Ilves, Toronto Aeros, Beatrice Aeros i DHC Lyss.

## Referències

* ↑ «Tiia Reima Olympic Results». sports-reference.com. Arxivat de l'original el 2020-04-17. [Consulta: 31 març 2020].
* ↑ «Sari Krooks». eliteprospects.com. [Consulta: 31 març 2020].
* ↑ Siukonen, Markku. Urheilukunniamme puolustajat – Suomen olympiaedustajat 1906–2000 (en finès). Graface Jyväskylä, 2001, p. 144. ISBN 951-98673-1-7.
* ↑ Torvinen, Jukka. Jääkiekkokirja 2007–2008 (en finès). Egmont Kustannus Oy Ab, 2007, p. 204–205, 213, 234. ISBN 952-469-617-7.
# Stanley Wagner

Stanley Wagner (Pueblo, 2 de març de 1908 - Winnipeg, 11 d'octubre de 2002) va ser un jugador d'hoquei sobre gel estatunidenc de naixement, però canadenc d'adopció, que va competir durant les dècades de 1920 i 1930.
Amb el Winnipeg Hockey Club guanyà l'Allan Cup de 1931. El 1932 va prendre part en els Jocs Olímpics de Lake Placid, on guanyà la medalla d'or en la competició d'hoquei sobre gel.

## Referències

* ↑ «Stan Wagner Olympic Results». sports-reference.com. Arxivat de l'original el 17 d’abril 2020. [Consulta: 6 abril 2019].
# Lliura (moneda)

La lliura és la unitat de massa de ~407 g d'argent fi sobre la qual es va basar el sistema monetari carolingi per dotar a la seva unitat monetària, el diner, de les seves característiques intrínseques, atès que de cada una d'elles se n'havien de produir 240 unitats monetàries de diner. A partir d'aquell moment la lliura va esdevenir moneda de compte i aquesta funció va ser sostinguda també pels sistemes derivats, en els quals la lliura pesava el que pesàs l'argent teòric que haurien de contenir 240 diners. Aquesta pèrdua d'estabilitat en la massa de la lliura resultant, va conduir a la seva substitució pel marc com a mesura que fixaria la talla de la moneda.
Modernament la lliura ha esdevingut moneda efectiva i ha estat, i malgrat la decimalització és en alguns casos, la unitat monetària de diversos estats del món. El terme té el mateix origen que la lira, moneda de diversos països com ara Turquia o bé, fins a l'adopció de l'euro, Itàlia.
Tipus de lliures usades actualment:
* La lliura egípcia (Egipte)
* La lliura libanesa (Líban)
* La lliura síria (Síria)
* La lliura sudanesa (Sudan)
* La lliura sud-sudanesa (Sudan del Sud)
També la República d'Irlanda va fer servir la lliura com a moneda oficial fins a la seva substitució per l'euro el 1999. La lliura irlandesa, emesa per primer cop el 1928, va mantenir la paritat amb la lliura esterlina fins al 1979. Altres lliures que han passat a la història han estat la lliura australiana, la lliura neozelandesa i la lliura sud-africana.
La moneda de Malta, coneguda abans com a lliura, fou anomenada lira el 1983 i substituïda per l'euro a començament del 2008, igual com la lliura xipriota. La lliura de Turquia també se sol conèixer més habitualment amb el seu nom turc de lira.
El símbol de la lliura, sobretot pel que fa a la lliura esterlina del Regne Unit i les seves possessions, és una L majúscula manuscrita travessada horitzontalment per un guionet o el signe igual: £.
El mateix símbol £ fou usat a Itàlia i a la República d'Irlanda per a la lira i la lliura irlandesa respectivament, abans de la introducció de l'euro en aquests països (si bé darrerament el símbol oficial de la lira italiana era una L majúscula).

## Vegeu també

* Lira, nom alternatiu de la lliura.
* Lliura barcelonina, antiga unitat monetària catalana equivalent a 240 diners.
* Lliura francesa, antiga unitat monetària de França, equivalent a 20 sous i vigent fins al 1794, que englobava diverses variants com la lliura parisenca, encunyada a París, o la lliura tornesa, encunyada a Tours.
* Lliura mallorquina, antiga unitat monetària de Mallorca, equivalent a 327 g d'argent, vigent fins a l'any 1868.
* Lliura valenciana, antiga unitat monetària encunyada a València, usada al País Valencià i equivalent a 240 diners (valencians).
* Moneda romana, de la qual deriva la lliura.
Viccionari
# Clint Capela

Clint N'Dumba-Capela (Ginebra, Suïssa, 18 de maig de 1994) és un baloncestista professional suís que juga en la posició de pivot pels Houston Rockets de la NBA.

## Professional
### Élan Chalon (2012-2014)

Capela va arribar a Chalon en 2009, i en 2012, es va unir a l'equip sènior Élan Chalon de la LNB Pro A.
El 12 d'abril de 2014 Capela va representar l'Equip Mundial en el Nike Hoop Summit 2014. Més tard aquest mes, va declarar pel Draft de la NBA de 2014. Al maig de 2014, va ser nomenat Millor Jugador Jove i Jugador Més Millorat de la LNB Pro A de la temporada 2013-14.

### NBA: Houston Rockets (2014-present)

Capela va ser seleccionat en el lloc 25º en la primera ronda pels Houston Rockets en el Draft de la NBA de 2014. El 25 de juliol de 2014 va signar pels Rockets. El 30 de març de 2015 va anotar els seus primers punts en la NBA, acabant el partit amb 8 punts i 9 rebots en la derrota contra Toronto Raptors. Durant la seva temporada de rookie, va participar en la lliga de Desenvolupament de la NBA en els Rio Gran Valley Vipers.
En la seva segona temporada, i amb la lesió dels homes alts de l'equip com Dwight Howard i Donatas Motiejunas va aconseguir el seu primer doble-doble de la seva carrera amb 13 punts i 12 rebots com a titular en la derrota de l'equip per 116-110 davant els Sagrament Kings.

## Estadístiques de la seva carrera en la NBA

* Líder de la lliga

### Temporada regular

| Any | Equip | PJ | PT | MPP | %TC | %3 | %TL | RPP | APP | ROB | TPP | PPP |
| 2014-15 | Houston | 12 | 0 | 7.5 | .483 | - | .174 | 3.0 | .2 | .1 | .8 | 2.7 |
| 2015-16 | Houston | 77 | 35 | 19.1 | .582 | .000 | .379 | 6.4 | .6 | .8 | 1.2 | 7.0 |
| 2016-17 | Houston | 57 | 51 | 23.6 | .643 | - | .531 | 8.1 | 1.0 | .5 | 1.2 | 12.6 |
| 2017-18 | Houston | 74 | 74 | 27.5 | .652* | .000 | .560 | 10.8 | .9 | .8 | 1.9 | 13.9 |
| Total | Total | 228 | 168 | 22.6 | .629 | .000 | .482 | 8.1 | .8 | .7 | 1.4 | 10.6 |

### Playoffs

| Any | Equip | PJ | PT | MPP | %TC | %3 | %TL | RPP | APP | ROB | TPP | PPP |
| 2015 | Houston | 17 | 0 | 7.5 | .677 | - | .517 | 2.5 | .3 | .2 | .5 | 3.4 |
| 2016 | Houston | 5 | 0 | 8.6 | .333 | - | .400 | 4.0 | .4 | .6 | .4 | 1.6 |
| 2017 | Houston | 11 | 11 | 26.0 | .561 | .000 | .615 | 8.7 | 1.1 | .7 | 2.5 | 10.5 |
| 2018 | Houston | 17 | 17 | 30.6 | .660 | - | .473 | 11.6 | 1.3 | .8 | 2.1 | 12.7 |
| Total | Total | 50 | 28 | 19.5 | .620 | .000 | .523 | 7.1 | .8 | .6 | 1.5 | 7.9 |

## Internacional

L'agost de 2013, Capela va debutar per a l'equip de bàsquet nacional de Suïssa en les rondes de classificació de la FIBA Eurobasket 2015.

## Referències

* ↑ 2014 Nike Hoop Summit: World Team Recap
* ↑ Clint Capela officially declaris for the 2014 NBA Draft
* ↑ Capela, Falker, Diot and Dobbins win French Pro Awards

## Enllaços externs

* Estadístiques de Clint Capela a Basketball-Reference.com
* Perfil en l'Euroleague.net
# Barzanes

Barzanes (en grec antic Βαρζάνης) o Satibarzanes (Σατιβαρζάνης), va ser sàtrapa persa d'Aria sota Darios III de Pèrsia.
Alexandre el Gran, en la seva marxa cap a Aria des de Hircània, es va trobar amb Satibarzanes a una ciutat anomenada Susia. El sàtrapa se li va sotmetre i Alexandre el va confirmar en la seva satrapia; per prevenir lluites amb altres grups macedonis que avançaven i no sabien la decisió del rei, va deixar un cos de 40 cavallers a les ordes d'Anàxip. Només marxar Alexandre, Anaxip i els seus homes van morir assassinats pel sàtrapa, i Satibarzanes es va revoltar i es va fer fort a Arctoana.
Quan Alexandre va tornar, va fugir amb Bessos de Bactriana i els macedonis van conquerir ràpidament la ciutat, l'any 330 aC Al final del mateix any, Satibarzanes, nomenat per Bessos sàtrapa de Pàrtia, va entrar a Aria amb 2000 homes reclutats a Bactriana; Alexandre va enviar contra ell a Artabazos, Erigi i Caranos, segons diu Flavi Arrià.
Satibarzanes, quan l'enfrontament bèl·lic encara no havia estat decisiu per cap de les dues forces, va desafiar a qualsevol dels generals grecs a un combat singular i Erigi va acceptar el repte En el combat Satibarzanes va ser derrotat i mort pel general macedoni, segons diuen Flavi Arrià, Diodor de Sicília i Quint Curci Ruf.

## Referències

* ↑ Flavi Arrià. Anàbasi d'Alexandre el Gran, III, 25, 28
* ↑ Diodor de Sicília. Biblioteca històrica, XVII, 78, 81, 83
* ↑ Quint Curci Ruf. Història d'Alexandre el Gran, VI, 6: VII, 3-4
* ↑ Smith, William (ed.). «Satibarzanes». A Dictionary of Greek and Roman biography and mythology. [Consulta: 1r febrer 2022].
# Estasànor

Estasànor (grec antic: Στασάνωρ, llatí: Stasanor) fou un militar i sàtrapa xipriota, nadiu de Solos, al servei d'Alexandre el Gran, probablement després del 333 aC.
Va adquirir una bona posició a l'exèrcit macedoni, i apareix per primer cop a la campanya de Bactriana quan Alexandre el va enviar a sotmetre a Arsames, el sàtrapa d'Aria. Unit a forces dirigides per Fraterfenes, va aconseguir la seva missió i es va reunir amb Alexandre a Zariaspa a la tardor del 328 aC, portant al mateix Arsames com a captiu, i també a Barzanes, que havia estat nomenat per Bessos de Bactriana com a sàtrapa de Pàrtia. Com a recompensa va obtenir la satrapia d'Aria, que després va canviar per la Drangiana que va conservar la resta del regnat d'Alexandre. Quan aquest tornava de l'Índia, fou rebut per Estasànor a Carmània amb un oportú subministrament de queviures i camells.
A la primera partició de províncies el 323 aC va aconseguir conservar Drangiana, però el 321 aC a la divisió de Triparadisos, aquesta satrapia va passar a Estasandre i ell va rebre les més importants de Bactriana i Sogdiana. Sembla que va restar tranquil en aquestes satrapies sense intervenir en els conflictes entre diàdocs; en el conflicte entre Èumenes de Càrdia i Antígon Monoftalmos romangué neutral però més aviat era favorable a Èumenes; tot i així com que gaudia de gran suport popular pel seu govern just i moderat, Antígon li va deixar el govern després de la batalla de Gabiene (316 aC). Ja no torna a ser esmentat.

## Referències

* 1 2 Smith, William. «Stasanor». A: Dictionary of Greek and Roman Biography and Mythology. Vol. III, 1867, p. 899.
# 1291
## Esdeveniments

* 28 de maig, Acre: El Soldanat Mameluc expulsa els cristians, el darrer enclavament del Regne de Jerusalem a Terra Santa.
* 29 de novembre, Monteagudo de las Vicarías, Regne de Castella: Els reis Jaume el Just i Sanç IV de Castella signen la concòrdia de Monteagudo pactant el repartiment de l'Àfrica del Nord.
* Universitat de Coimbra Primera universitat al Regne de Portugal
* Neix la Confederació Helvètica (Suïssa)
* Establiment dels artesans de vidre a Murano

## Naixements

* Nísibis: Abdiso bar Berika, escriptor en siríac
* Alfons IV rei de Portugal

## Necrològiques
### Països Catalans

* Alfons el Franc (a Barcelona), rei d'Aragó i comte de Barcelona.

### Món

* 14 d'octubre - Anhive (a prop de Namur), Comtat de Namur: Joan de Flandes, príncep-bisbe del principat de Lieja

## Referències

* ↑ Jones, Michael. The New Cambridge Medieval History: c. 1300-c. 1415 (en anglès). Cambridge University Press, 1995, p.175. ISBN 0521362903.
# Václav Roziňák

Václav Roziňák (Praga, 7 de desembre de 1922 - Zúric, 1 de març de 1997) va ser un jugador d'hoquei sobre gel txec que va competir sota bandera txecoslovaca durant la dècada de 1940.
El 1948 va prendre part en els Jocs Olímpics d'Hivern de St. Moritz, on guanyà la medalla de plata en la competició d'hoquei sobre gel. En el seu palmarès també destaquen dues medalles d'or al Campionat del Món d'hoquei sobre gel, el 1947 i 1949.
El 1950 va ser arrestat, juntament amb 11 companys de la selecció nacional txecoslovaca, pel govern comunista acusats de planejar la deserció. Fou empresonat durant cinc anys. El 1968 emigrà a Suïssa.

## Referències

* 1 2 3 «Olympedia – Václav Roziňák». [Consulta: 17 gener 2025].
* ↑ Michael Bereň. «Zemřel hokejista Vladimír Kobranov, mistr světa vězněný komunisty». iDNES.cz, 26-10-2015.
* ↑ «Vaclav Rozinak - Stats, Contract, Salary & More» (en anglès). [Consulta: 17 gener 2025].